kajanalandsfår
Kajanalandsfår, fi. kainuunharmas, finsk fårerace; tidligere regnet som grå får af finsk landrace, men har vist sig genetisk at være en egen race. Lam fødes oftest sorte, men skifter farve til grå som voksne med sorte ben og sort hoved. Ulden er grov og egnet til pelsproduktion.
Det er en truet husdyrart, idet der kun findes ca. 1000 får i hele Finland. De indgår i en genbank, der er en del af et nordisk genbanksprojekt til bevaring af bl.a. oprindelige husdyrracer.